text: [{"text_idx": "#000000", "text": "Vi\u0301\u00f0ari saman vi\u00f0 Kj\u00f8lbro heils\u00f8lu"}, {"text_idx": "#000001", "text": "I\u0301 va\u0301r var Kj\u00f8lbro heils\u00f8la kunngj\u00f8rd sum ein av sjo\u0301nligu sto\u0301rstu\u00f0lunum hja\u0301 Hondbo\u0301ltssambandinum. Tann sa\u0301ttma\u0301lin var galdandi fyri 2023, og hava partarnir nu\u0301 longu gj\u00f8rt av at leingja samstarvi\u00f0 fyri 2024 og 2025 eisini."}, {"text_idx": "#000002", "text": "Gunn Ellefsen, forkvinna i\u0301 HSF, og A\u0301rni Frederiksberg, stjo\u0301ri i\u0301 Kj\u00f8lbro heils\u00f8lu, hittust a\u0301 Stangavegi i\u0301 Klaksvi\u0301k at undirskriva ny\u0301ggja sa\u0301ttma\u0301lan. Fo\u0301tbo\u0301ltsnillingurin hevur eisini s\u00e6\u00f0 go\u0301\u00f0u u\u0301rslitini sum hondbo\u0301ltslandsli\u00f0ini hava fingi\u00f0. \u2013 F\u00f8roysku hondbo\u0301ltur hevur veri\u00f0 sera sjo\u0301nligur seinastu ti\u0301\u00f0ina og hevur ta\u00f0 gingi\u00f0 st\u00f8\u00f0ugt frama\u0301, hetta vi\u00f0 go\u0301\u00f0um arbei\u00f0slagi, n\u00e6rlagni og dugnasemi. At r\u00f8kka einum EM-endasp\u00e6li er eitt bragd, og vilja vit sja\u0301lvandi vera vi\u00f0 og stu\u00f0la.Gunn Ellefsen vi\u00f0merkir til sa\u0301ttma\u0301lan, \u2013 at hava go\u0301\u00f0ar stu\u00f0ulsavtalur fyri komandi a\u0301rini er vi\u00f0 til at flyta okkum fram a\u0301 tryggum grundarlagi. Vit fegnast um at hava stu\u00f0lar kring alt landi\u00f0, har vit standa saman sum tjo\u0301\u00f0 og savnast um landsli\u00f0ini. Samstundis er ta\u00f0 vert at leggja s\u00e6r i\u0301 geyma, at ta\u00f0 er barna- og ungdo\u0301mshondbo\u0301lturin, sum er grundalagi\u00f0 undir go\u0301\u00f0um landsli\u00f0um, og har fegnast vit eisini um sto\u0301ru tilgongdina sum er i\u0301 nor\u00f0an\u00f8kinum, har sera no\u0301gv b\u00f8rn er farin at venja."}, {"text_idx": "#000003", "text": "Kemilux ny\u0301ggjur sto\u0301rstu\u00f0ul hja\u0301 HSF"}, {"text_idx": "#000004", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000007", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]